CELEX: 62021TN0677
Language: lv
Date: 2021-10-18 00:00:00
Title: Lieta T-677/21: Prasība, kas celta 2021. gada 18. oktobrī –TL/Komisija

13.12.2021   
            
            
               LV
            
            
               Eiropas Savienības Oficiālais Vēstnesis
            
            
               C 502/40
            
         
      Prasība, kas celta 2021. gada 18. oktobrī –TL/Komisija
      (Lieta T-677/21)
      (2021/C 502/60)
      Tiesvedības valoda – angļu
      
         Lietas dalībnieki
      
      
         Prasītāja: TL (pārstāves: L. Levi un N. Flandin, advokātes)
      
         Atbildētāja: Eiropas Komisija
      
         Prasījumi
      
      Prasītājas prasījumi Vispārējai tiesai ir šādi:
      
                  —
               
               
                  atcelt prasītājas karjeras attīstības ziņojumu (“CDR”) par 2019. gadu;
               
            
                  —
               
               
                  pakārtoti atcelt CDR, ciktāl tajā ir ietverti apstrīdētie komentāri;
               
            
                  —
               
               
                  atcelt arī, ciktāl nepieciešams, atbildētājas 2021. gada 8. jūlija lēmumu par sūdzības, kuru prasītāja iesniedza par CDR, noraidīšanu;
               
            
                  —
               
               
                  piespriest atlīdzināt prasītājai nodarīto morālo kaitējumu; un
               
            
                  —
               
               
                  piespriest atbildētājai segt tiesāšanās izdevumus.
               
            
         Pamati un galvenie argumenti
      
      Prasības pamatošanai prasītāja izvirza trīs pamatus.
      
                  1.
               
               
                  Ar pirmo pamatu tiek apgalvots – tā kā 2019. gadam nebija izvirzīti mērķi, atbildētāja neesot varējusi atbilstoši un taisnīgi novērtēt prasītājas 2019. gadā paveikto darbu. Tiek norādīts, ka mērķu trūkums esot novedis pie acīmredzamām kļūdām vērtējumā, tādējādi neizpildot rūpības pienākumu un labas pārvaldības principu.
               
            
                  2.
               
               
                  Ar otro pamatu tiek apgalvots, ka atbildētāja esot pārkāpusi Civildienesta noteikumu 43. pantu un neesot ievērojusi vadlīnijas novērtētājiem. Tiek arī norādīts, ka atbildētāja esot pieļāvusi acīmredzamas kļūdas vērtējumā un esot nepareizi izmantojusi pilnvaras. Prasītāja arī piebilst, ka atbildētāja neesot ievērojusi rūpības pienākumu un labas pārvaldības pienākumu.
               
            
                  3.
               
               
                  Ar trešo pamatu tiek apgalvots, ka atbildētāja esot pārkāpusi LESD 292. panta 2. punktu, lasot to kopā ar Civildienesta noteikumu 25. panta 2. punktu un Pamattiesību hartas 41. panta 2. punktu.